[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.2.2007

COM(2007) 43 τελικό

2007/0017 (ACC)

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τον καθορισμό της θέσης που πρόκειται να υποστηριχθεί εξ ονόματος της Κοινότητας στο Διεθνές Συμβούλιο Ζάχαρης όσον αφορά την παράταση της Διεθνούς Συμφωνίας για τη Ζάχαρη του 1992

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Διεθνής Συμφωνία για τη Ζάχαρη του 1992, (στο εξής η «Συμφωνία») έχει συναφθεί από την Κοινότητα με την απόφαση 92/580/EΟΚ[1] και άρχισε να ισχύει την 1η Ιανουαρίου 1993 για περίοδο τριών ετών έως τις 31 Δεκεμβρίου 1995. Έκτοτε παρατείνεται τακτικά για περαιτέρω περιόδους δύο ετών. Η Συμφωνία παρατάθηκε τελευταία με την απόφαση του Διεθνούς Συμβουλίου Ζάχαρης τον Μάιο 2005 και παραμένει σε ισχύ έως τις 31 Δεκεμβρίου 2007.

Η περαιτέρω παράταση της Σύμβασης για δύο έτη είναι προς το συμφέρον της Κοινότητας.

Η παράταση της Συμφωνίας συνεπάγεται τη συνέχιση της καταβολής της κοινοτικής συνδρομής στον διοικητικό προϋπολογισμό της Συμφωνίας. Η συνδρομή αυτή εγγράφεται στη θέση 05 06 01 του κοινοτικού προϋπολογισμού (Διεθνείς γεωργικές συμφωνίες).

Ο στόχος της παρούσας πρότασης είναι να εξουσιοδοτηθεί η Επιτροπή από το Συμβούλιο να ψηφίσει, εξ ονόματος της Κοινότητας, υπέρ της παράτασης της Συμφωνίας έως τις 31 Δεκεμβρίου 2009 στο πλαίσιο του Διεθνούς Συμβουλίου Ζάχαρης.

2007/0017 (ACC)

Πρόταση

ΑΠΟΦΑΣΗ Σ ΤΟΥ ΣΥΜΒΟΥΛΙΟΥ

για τον καθορισμό της θέσης που πρόκειται να υποστηριχθεί εξ ονόματος της Κοινότητας στο Διεθνές Συμβούλιο Ζάχαρης όσον αφορά την παράταση της Διεθνούς Συμφωνίας για τη Ζάχαρη του 1992

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300 παράγραφος 2 δεύτερο εδάφιο,

την πρόταση της Επιτροπής,

Εκτιμώντας τα ακόλουθα:

(1) Η Διεθνής Συμφωνία για τη Ζάχαρη του 1992 είχε συναφθεί από την Κοινότητα με την απόφαση 92/580/EΟΚ[2] του Συμβουλίου και άρχισε να ισχύει την 1η Ιανουαρίου 1993 για περίοδο τριών ετών έως τις 31 Δεκεμβρίου 1995. Έκτοτε παρατείνεται τακτικά για περαιτέρω περιόδους δύο ετών. Η Συμφωνία αυτή παρατάθηκε τελευταία με την απόφαση του Διεθνούς Συμβουλίου Ζάχαρης τον Μάιο 2005 και παραμένει σε ισχύ έως τις 31 Δεκεμβρίου 2007. Η περαιτέρω παράταση είναι προς το συμφέρον της Κοινότητας. Η Επιτροπή, η οποία εκπροσωπεί την Κοινότητα στο Διεθνές Συμβούλιο Ζάχαρης, πρέπει συνεπώς να εξουσιοδοτηθεί να ψηφίσει υπέρ της παράτασης αυτής,

ΑΠΟΦΑΣΙΖΕΙ:

Άρθρο μόνο

Η Ευρωπαϊκή Κοινότητα στο Διεθνές Συμβούλιο Ζάχαρης τάσσεται υπέρ της παράτασης της Διεθνούς Συμφωνίας για τη Ζάχαρη του 1992 για περαιτέρω περίοδο δύο ετών το πολύ.

Η Επιτροπή εξουσιοδοτείται να υποστηρίξει τη θέση αυτή στο πλαίσιο του Διεθνούς Συμβουλίου Ζάχαρης.

Βρυξέλλες, …

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας πολιτικής: Γεωργία και αγροτική ανάπτυξη Δραστηριότητα: Διεθνείς πτυχές του τομέα πολιτικής γεωργίας και αγροτικής ανάπτυξης |

Ονομασια τησ δράσησ: παράταση της Διεθνούς Συμφωνιασ για τη Ζάχαρη του 1992 |

1. ΓΡΑΜΜΗ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Κεφάλαιο 4 – Η ΕΕ ως παγκόσμιος εμπορικός εταίρος

05 06 01: Διεθνείς γεωργικές συμφωνίες

2. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ

2.1. Συνολικό κονδύλιο της δράσης (Μέρος B): 1,023 εκατ. ευρώ

2.2. Περίοδος υλοποίησης: 1.1.2008 έως 31.12.2009

2.3. Συνολική πολυετής εκτίμηση των δαπανών (εκατ. ευρώ)

2008 | 2009 | Σύνολο |

Πιστώσεις αναλήψεων υποχρεώσεων | 0,506 | 0,517 | 1,023 |

Πιστώσεις πληρωμών | 0,506 | 0,517 | 1,023 |

2.4. Συμβατότητα με το δημοσιονομικό προγραμματισμό και με τις δημοσιονομικές προοπτικές

X Πρόταση συμβατή με τον ισχύοντα δημοσιονομικό προγραμματισμό

2.5. Δημοσιονομικές επιπτώσεις επί των εσόδων

X Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου).

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

Είδος της δαπάνης | Νέα | Συμμετοχή ΕΖΕΣ | Συμμετοχή υποψηφίων χωρών | Τομέας ΔΠ |

ΥΔ | ΔΠ | ΟΧΙ | ΟΧΙ | ΟΧΙ | 4 Η ΕΕ ως παγκόσμιος εμπορικός εταίρος |

4. ΝΟΜΙΚΗ ΒΑΣΗ

Το άρθρο 133 σε συνδυασμό με το άρθρο 300 παράγραφος 2 της Συνθήκης.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης

Λόγω της οικονομικής της σημασίας, ιδίως στο γεωργικό τομέα, η ΕΚ πρέπει να εκπροσωπείται σε διεθνείς γεωργικές συμφωνίες, οι οποίες αποτελούν σημαντικό μέσο για την παρακολούθηση των παγκόσμιων εξελίξεων και για την υπεράσπιση των κοινοτικών συμφερόντων όσον αφορά τα σχετικά προϊόντα.

Με την πληρωμή εκ μέρους της ΕΚ των εισφορών μέλους στο Διεθνές Συμβούλιο Ζάχαρης επιτυγχάνονται οι στόχοι της Διεθνούς Συμφωνίας για τη Ζάχαρη. Ο Διεθνής Οργανισμός Ζάχαρης ο οποίος είναι υπεύθυνος για την διαχείριση της Συμφωνίας, προωθεί τους στόχους της Συμφωνίας, δηλαδή τη διεθνή συνεργασία, την ανταλλαγή στατιστικών στοιχείων, τις προβλέψεις για τις τάσεις της αγοράς κλπ. Ως εκ τούτου, είναι προς το συμφέρον της ΕΚ να αποτελεί μέρος της Συμφωνίας.

Οι εισφορές του μέλους καθορίζονται σε ετήσια βάση και οφείλονται για όσο διάστημα η ΕΚ είναι μέλος της Συμφωνίας.

Είναι σαφές ότι αν η ΕΚ όφειλε να εκτελεί η ίδια τις ενέργειες που εκτελούνται από τον ΔΟΖ, το συνολικό κόστος αυτών των ενεργειών θα ήταν πολύ μεγαλύτερο από το κόστος των εισφορών μέλους.

5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η ΕΚ καταβάλλει τις εισφορές μέλους σε ετήσια βάση στον Διεθνή Οργανισμό Ζάχαρης.

Οι οφειλές πληρώνονται για όσο διάστημα η ΕΚ παραμένει μέρος της Συμφωνίας.

Η Ευρωπαϊκή Επιτροπή συμμετέχει πλήρως στις δραστηριότητες του ΔΟΖ και επωφελείται πλήρως από την ιδιότητα του μέλους.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο μέρος Β

Πιστώσεις αναλήψεων υποχρεώσεων (μέχρι 3ου δεκαδικού): 1,023 εκατ. ευρώ για την περίοδο των δύο ετών: 0,506 για το 2008 και 0,517 για το 2009.

6.2. Υπολογισμός

Η κάθε συνδρομή καθορίζεται κατ’ αναλογία προς τον αριθμό των ψήφων που χορηγείται στο ενδιαφερόμενο μέλος και ανάλογα με τη σημασία του στη διεθνή αγορά.

Ο εκτιμώμενος αριθμός ψήφων που χορηγούνται στην Κοινότητα είναι 574 από τους 2000 και ο αριθμός των ψήφων θα παραμείνει σταθερός για την περίοδο της παράτασης. Το εκτιμώμενο κόστος ανά ψήφο για το 2008 είναι 882 ευρώ και άρα η κοινοτική συνδρομή ανέρχεται σε 0,506 εκατ. ευρώ.

Για το 2009 λαμβανομένης υπόψη της προσαρμογής της τιμής ανά ψήφο, το εκτιμώμενο κόστος ανέρχεται σε 0,517 εκατ. ευρώ.

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Κατηγορία θέσεων απασχόλησης | Προσωπικό προς τοποθέτηση στη διαχείριση της δράσης από τους διαθέσιμους ανθρώπινους πόρους | Σύνολο | Περιγραφή των καθηκόντων που απορρέουν από τη δράση |

Αριθμός θέσεων μόνιμης απασχόλησης | Αριθμός θέσεων έκτακτης απασχόλησης |

Μόνιμοι και έκτακτοι υπάλληλοι | A B C | 0,3 – – | – – – | 0,3 – – | Προετοιμασία για τη συμμετοχή και παρακολούθηση στις συνεδριάσεις του ΔΟΖ |

Άλλοι ανθρώπινοι πόροι | – | – | – |

Σύνολο | 0,3 | – | 0,3 |

7.2. Συνολικές δημοσιονομικές επιπτώσεις των ανθρώπινων πόρων

Κατηγορία ανθρώπινων πόρων | Ποσό σε ευρώ | Μέθοδος υπολογισμού |

Μόνιμοι υπάλληλοι Έκτακτοι υπάλληλοι | 35 400 | 0,3 x 118 000 |

Άλλοι ανθρώπινοι πόροι |

Σύνολο | 35 400 |

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Οι δραστηριότητες του ΔΟΖ παρακολουθούνται στενά από τα μέλη του και η ΕΚ συμμετέχει πλήρως στις τακτικές συνεδριάσεις του ΔΟΖ. Δημοσιεύεται τακτικά έκθεση για τις δραστηριότητες του ΔΟΖ.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι πληρωμές θα γίνονται μόνον απευθείας στον τραπεζικό λογαριασμό του ΔΟΖ κατόπιν παραλαβής γραπτής αίτησης και αφού εξακριβωθεί ότι το αιτούμενο ποσό αντιστοιχεί στο ποσό που έχει εγκριθεί από το Συμβούλιο της Διεθνούς Συμφωνίας για τη Ζάχαρη.

[1] ΕΕ L 379 της 23.12.1992, σ. 15.

[2] ΕΕ L 379 της 23.12.1992, σ. 15.